Åge Sten Nilsen

Åge Sten Nilsen (født 22. november 1969 i Sarpsborg) er en norsk vokalist, programleder og musiker, mest kjent som frontfiguren «Glam» i bandet Wig Wam. Han er i tillegg kjent gjennom deltakelse i flere andre band som Heads 'n' Tails og Ammunition. Han har dessuten spilt i en rekke musikaler og show, blant andre Queen-hyllestshowet The Show Must Go On som har trukket nærmere  publikummere siden premieren i 2007. Nilsen er også kjent fra en rekke tv-opptredener, senest som deltaker i NRKs Stjernekamp høsten 2019.

Bakgrunn 
Åge Sten Nilsen ble født i Sarpsborg og er sønn av vaktmester Gunnar Åge Nilsen og Synnøve Nilsen som arbeidet på Sarpsborg sykehus. Han har også en fem år eldre søster, Anita. Åge Sten Nilsen ble introdusert for musikk gjennom sin farfar Rolf Nilsen som spilte klarinett.

Som 14-åring fikk han sin første el-gitar, og han spilte på ulike tilstelninger og talentkonkurranser i Østfold. 16 år gammel startet han hardrockbandet Bathory som senere ble omdøpt til Slaves of Tomorrow og senere kun Tomorrow. I bandet spilte han kompgitar, og var vokalist under navnet «Danny Glammy».

I 1989 sluttet han i Tomorrow og tok over som vokalist i AOR-bandet Heads 'n' Tails. Bandet ga ut singelen «A Million Miles Away» som gikk inn på Ti i skuddet i 1991. I årene som fulgte spilte han i flere ulike band og hadde engasjementer i ulike show og musikaler, blant andre i Ben-Hur i 1992 og i Hair i 1993.

Utover i 1990-årene hadde han flere opptredener på fjernsyn, blant annet på TV 2s åpningsshow i 1992, Rondo på NRK1, og som deltaker i Melodi Grand Prix i 1998 med sangen «Always Will» hvor han kom på tredjeplass med 31 poeng. I 2000 slapp han sitt første studioalbum under artistnavnet «g-sten», men albumet solgte dårlig. De neste årene spilte han i nye band og debuterte som skuespiller i 2003 i vandreteatret Bak vollene sammen med Brede Bøe og Anders Hatlo.

Wig Wam 

I 2001 startet han glamrockbandet Wig Wam sammen med Østfold-musikerne Trond Holter, Bernt Jansen og Øystein Andersen. I 2004 deltok de i Melodi Grand Prix med låten «Crazy Things» som endte på tredjeplass. Året etter fikk gruppen sitt store gjennombrudd da de vant Melodi Grand Prix med «In My Dreams». Låten toppet VG-lista og ble en stor hit i Norge: Den endte på niendeplass i Eurovision Song Contest i Kyiv samme år. Albumene Hard to Be a Rock 'n' Roller (2005) og Wig Wamania (2006) solgte til gull og platina, og i 2005 holdt bandet 170 konserter over hele landet.

Senere karriere 
I desember 2006 spilte han albumet G-sten inn på nytt under navnet Wolf & Butterfly, og samme høst spilte han rollen som dommeren The Arbiter i musikalen Chess i Oslo Spektrum. Han var programleder for den norske versjonen av TV-programmet Singing Bee, og deltok i Det store korslaget i 2010 hvor koret hans (Team Åge) vant.

Nilsen satte opp musikkshowet The Show Must Go On – en hyllest til Queen, med premiere 17. oktober 2007 på City Scene i Fredrikstad. Showet ble en stor suksess, og turnerte flere byer i Sør-Norge. I 2008 fortsatte Nilsen norgesturneen med The Show Must Go On. Det ble totalt solgt rundt  billetter. Med seg hadde han blant andre Stian Joneid og Jonas Groth (to andre sarpinger). Showet hadde sin siste forestilling i Oslo Spektrum 2. november 2019 etter å ha spilt for nærmere  publikummere.

I 2009 ga Nilsen ut sitt andre soloalbum, Glamunition, og i 2013 dannet han bandet Ammunition sammen med den svenske låtskriveren Erik Mårtensson. Sammen skrev de tyngre rockelåter enn det Wig Wam var kjent for. I november 2014 ga de ut sitt første album, Shanghaied, da under navnet Åge Sten Nilsens Ammunition. Siden det har et par av bandmedlemmene blitt skiftet ut, og bandet skiftet navn til Ammunition. I 2017 deltok bandet i Melodi Grand Prix med låten «Wrecking Crew». Sangen ble nummer to bak «Grab the Moment» med JOWST og Aleksander Walmann.

Høsten 2019 deltok han i den 8. utgaven av NRK-konkurransen Stjernekamp. I 2020 ble han programleder for et nystartet radioprogram kalt HJELP! Jeg har blitt trønder på lokalradioen Nea Radio.

Diskografi 
Oversikt over utgivelser av album og singler:

Soloalbum
 G-sten (2000)
 Wolf & Butterfly (2006)
 Glamunition (2009)
 The Show Must Go On – en hyllest til Queen live fra Drammens Teater 2009 (2012)
 Smooth Seas (Don't Make Good Sailors) (2017)
Crossing The Rubicon (2019)

Singler
  «Always Will» (1998)
  «Wolf & Butterfly» (2000)
  «Halloween» (2006), med De Dresserte Elger
  «Don't Feed the Broken Hearted» (2006)
  «No Cigar» (2006)
  «Jeg vil være heavyrocker» (2007), med Fride Amundsen og Teeny
  «The Treasure» (2011), med Team Åge
  «Shady Haze of Grey» (2012), med The Jan Holberg Project
  «Krigær for Sarpsborg» (2015)

(Åge Sten Nilsen's) Ammunition 
Album
 Shanghaied (2014)
 Ammunition (2018)

Singler
  «Do You Like It» (2014)
  «Tie Me Down» (2014)
  «Lighthouse» (2014)
  «Road to Babylon» (2014)
  «Wrecking Crew» (2017)

Wig Wam 
Utgivelser med bandet Wig Wam:

Album 
 667.. The Neighbour of the Beast (2004)
 Hard to Be a Rock 'n' Roller (2005)
 Hard to Be a Rock 'n' Roller.. in Kiev! (2005)
 Wig Wamania (2006)
 Live in Tokyo (2007)
 Non Stop Rock'n'Roll (2010)
 Wall Street (2012)
Singler
 «Crazy Things» (2004)
 «I Turn to You» (2004)
 «Hard to Be a Rock 'n' Roller» (2004)
 «In My Dreams» (2005)
 «Bless the Night» (2005)
 «It's Hard to Be a Nissemann» (2005)
 «Bygone Zone» (2006)
 «Gonna Get You Someday» (2006)
 «Daredevil Heat» (2006)
 «At the End of the Day» (2006)
 «Do You Wanna Taste It» (2010)
 «Wall Street» (2012)
 «The Bigger the Better» (2012)

Heads 'n' Tails

Singler 
 «A Million Miles Away» (1990)

Deltar på 
 Servitørene i Rondo: Da Doo Ron Ron (1994)
 Arcade: 100% Vorspiel (1998)
 Bjørn Øyvind Bya: En annen skikkelse (1998)
 Morten Holm Pettersen: Blomsterøya (1999)
 McMusic: McMusic Hits 2005 (2005)
 Jan Groth: Bridges or Walls (2006)
 De Dresserte Elger: Året rundt (2006)
 Melodi Grand Prix 2008: Melodi Grand Prix 2008 (2008)
 Sarpsborg Sparta FK: Sammen er vi blå (2008)
 Adam Schjølberg: The Start of Something (2008)
 Sony Music: Allsang på Grensen (2008)
 McMusic: McMusic 46 (2009)
 Sarpsborg 08: Særping te jæ dør (2010)
 Se og Hør: Julens favoritter (2010)
 Gift to Japan: The Earth Is Trembling (2011)
 Mamas Garden: Desember (2011)
 The Jan Holberg Project: At Your Service (2013)
 Nergard: Memorial For a While (2013)
 Tore Moren: My Way or the Highway (2014)
 ESS Engros: Norwegian Power Ballads (2014)
 Paal Flaata, Vidar Busk og Stephen Ackles: En storslått hyllest til Elvis! (2016)
 Aunt Mary: New Dawn (2016)
 Kaptein Sabeltann og den magiske diamant (2019)

Referanser

Eksterne lenker 
 
 
 

Norske rockemusikere
Norske sangere
Deltakere i Melodi Grand Prix
Wig Wam
Deltakere i Stjernekamp
Personer fra Sarpsborg kommune